2-0 తేడాతో  ఆసీస్‌పై టీమిండియా ఘనవిజయం
టీమిండియా  184 /3 ( 20 ఓవర్లు)
ఆస్ట్రేలియా  157/8 ( 20 ఓవర్లు)
మెల్బోర్న్‌: ఆస్ట్రేలియాతో  జరిగిన రెండవ టి20లో టీమిండియా విజయం సాధించింది. కాగా సమిష్టిగా పోరాటం చేయడంతో సిరీస్‌ భారత్‌కు దక్కింది.మొదట బ్యాటింగ్‌తో ఆకట్టుకున్న టీమిండియా అనంతరం బౌలింగ్‌,ఫీల్డింగ్‌లో కూడా బాగా ఆడి 27 పరుగుల తేడాతో విజయాన్ని సొంతం చేసుకుంది.టీమిండియా నిర్ధేశిత 185 పరుగుల టార్గెట్‌ను ఛేదించే క్రమంలో బ్యాటింగ్‌ చేపట్టిన ఆసీస్‌ 157 పరుగులకే పరిమితమై పరాజయం పొందింది.దీంతో టీమిండియా 2-0 తేడాతో సిరీస్‌ను సాధించింది.ఆసీస్‌ ఆటగాళ్లలో కెప్టెన్‌ ఆరోన్‌ పించ్‌ 48 బంతులు ఆడి 8 బౌండరీలు,2 సిక్సర్లతో 74 పరుగులు మినహా ఎవరూ సరిగా ఆడలేకపోయారు. దీంతో ఆస్ట్రేలియా ఓడిపోయింది.షాన్‌ మార్ష్‌ 23 పరుగులు, లాయన్‌ 2 పరుగులు,మ్యాక్స్‌వెల్‌ 1 పరుగు,షేన్‌ వాట్సన్‌ 15 పరుగులు, ఫాల్కనర్‌ 10 పరుగులతో నిరాశపరిచారు. కాగా మొదటి వికెట్‌కు 94 పరుగులు జోడించిన ఆసీస్‌ ఆ తరువాత వరుసగా వికెట్లను చేజార్చుక్చుకుని ఆసీస్‌ ఓటమి చెందింది.టీమిండియా బౌలర్లలో జడేజా,బూమ్రాలకు ఒక్కొక్కరికి రెండు వికెట్లు లభించగా, అశ్విన్‌,పాండ్యా, యువరాజ్‌లకు ఒక్కొక్కరికి ఒక వికెట్‌ దక్కింది.
రోహిత్‌,ధావన్‌లతో భారీ ఇన్నింగ్స్‌…
టీమిండియా ఓపెనర్లు రోహిత్‌శర్మ,శిఖర్‌ ధావన్‌లతో భారీ ఇన్నింగ్స్‌ సాధ్యమైంది. టీమిండియా నిర్ణీత ఓవర్లలో మూడు వికెట్లు కోల్పోయి 184 పరుగులు చేసింది.కాగా రోహిత్‌శర్మ,శిఖర్‌ ధావన్‌ తమదైన శైలిలో ఆస్ట్రేలియా బౌలర్లలపై విరుచుకుపడి భారీ ఇన్నింగ్స్‌ ఏర్పడటానికి సహకరించారు. ఓపెనర్‌ రోహిత్‌శర్మ 47 బంతులు ఆడి 5 బౌండరీలు,2 సిక్సర్లతో 60 పరుగులు చేయగా,మరో ఓపెనర్‌ శిఖర్‌ ధావన్‌ 32 బంతుల్లో 3 బౌండరీలు,2 సిక్సర్లతో 42 పరుగులు చేశారు.కాగా ఈ జోడీ 97 పరుగుల భాగస్వామ్యాన్ని  నమోదు చేసింది.శిఖర్‌ ధావన్‌ హాఫ్‌ సెంచరీకి కొద్ది దూరంలో మ్యాక్స్‌వెల్‌ బౌలింగ్‌ షాట్‌కు యత్నించి మొదటి వికెట్‌గా పెవిలియన్‌కు చేరాడు.అనంతరం ఫస్ట్‌ డౌన్‌లో వచ్చిన కోహ్లీ మొదట్లోనే ఆచితూచి ఆడినా తరువాత  రెచ్చిపోయాడు.ప్రత్యేకంగా 14వ ఓవర్‌లో హేస్టింగ్‌ బౌలింగ్‌లో మూడు బౌండరీలు కొట్టిన కోహ్లీ తరువాత బోలాండ్‌ వేసిన ఓవర్‌లో సిక్స్‌ కొట్టి తన మార్క్‌ ఆటను చూపెట్టాడు.అయితే జట్టు స్కోరు 143 పరుగుల వద్ద అనవసర పరుగు కోసం యత్నించిన రోహిత్‌శర్మ రనౌట్‌గా ఔటయ్యాడు.అనంతరం ధోనీతో కలిసి కోహ్లీ 33 బంతుల్లో 7 బౌండరీలు,1 సిక్సర్‌తో 59 పరుగులు చేసి నాటౌట్‌గా నిలిచాడు.అదే ఊపును కొనసాగించి హాఫ్‌ సెంచరీ చేశాడు.ఇదిలా ఉండగా చివరి ఓవర్‌లో ధోనీ 14 పరుగులకు ఔటయ్యాడు.కాగా టీమిండియా 20 ఓవర్లలో మూడు వికెట్ల నష్టానికి 184 పరుగులు చేసింది.ఆస్ట్రేలియాలో ఆసీస్‌పై 68 బంతుల్లో 100 పరుగులు నమోదు చేసిన రెండవ జట్టుగా టీమిండియా గుర్తింపు సాధించింది.కాగా 2013 బ్రిస్బేన్‌లో వెస్టిండీస్‌ 67  బంతుల్లో 100 పరుగులు సాధించింది. టి20 మ్యాచ్‌ మెల్బోర్న్‌ గ్రౌండ్‌లో భారత్‌ నమోదు చేసిన 184 పరుగులకే అత్యధిక స్కోరు.అంతకు ముందు 2008-09లో దక్షిణాఫ్రికా 182 పరుగులు చేసింది.